यह पहली बार नहीं है जब नीतीश कुमार बिहार में ही अपनी सुरक्षा को लेकर इस तरह का कदम उठाते रहे हैं। इससे पहले वर्ष 2012 में विकास यात्रा के दौरान कई जिलों में स्थानीय प्रशासनिक अधिकारियों ने लोगों को काला कपड़ा पहन कर मुख्यमंत्री की सभा में शामिल होने पर रोक लगाया था। यहां तक कि छात्राओं के काले दुपट्टे भी उन दिनों उतरवा लिये जाते थे। इसके पीछे खगड़िया में हुई एक घटना थी जिसमें लोगों ने काला कपड़ा दिखाकर नीतीश कुमार का विरोध किया था।